Diari Oficial de la Generalitat Valenciana


Sumari del DOGV 4071, del 24-08-2001 (2001/8053)

Informació pública de les quotes d'urbanització de la unitat d'execució Guitarrista Tàrrega.
--------------------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8053


Organisme emissor
:   Ajuntament de Castelló de la Plana

Tipus de document
:   Anunci

Informació pública de les quotes d'urbanització de la unitat d'execució Guitarrista Tàrrega. [2001/F8053]
  
La Comissió de Govern de l'Ajuntament de Castelló de la Plana, en la sessió ordinària de data 28 de juny de 2001, va adoptar el següent acord:
  
«1) En data 31 de juliol de 1998, la Comissió de Govern va acordar aprovar el projecte d'urbanització dels terrenys de la unitat d'execució Guitarrista Tàrrega, i en data 3 de setembre de 1999 va acordar aprovar el projecte de reparcel·lació.
  
2) En data 21 de novembre de 2000, Conslisa, SA, va presentar el document de quotes d'urbanització a imposar en la unitat d'execució mencionada, on es detallen i distribueixen les quantitats a pagar per cada propietari de sòl afectat.
  
3) En l'expedient figura el compte de liquidació de la reparcel·lació on consten les quantitats que ha de pagar cada propietari i els conceptes per què s'escau el seu pagament; igualment, figura una memòria on es determinen els terminis en què han de pagar-se les quotes d'urbanització, el percentatge i la distribució concreta de quantitats per a cada propietari.
  
4) L'arquitecte municipal ha emés informe en què es fa constar que les quantitats a imposar com a quotes d'urbanització coincideixen amb el compte de liquidació de la reparcel·lació aprovada, en què es van distribuir les càrregues d'urbanització d'acord amb els conceptes disposats en l'article 67 de la Llei Reguladora de l'Activitat Urbanística i en proporció directa a l'aprofitament objectiu de cada finca, i el termini d'execució de les obres serà de 12 mesos.
  
5) De l'article 72.1.A) en relació amb l'article 69.1 i 46 de la Llei Reguladora de l'Activitat Urbanística es desprén que quan els propietaris retribuïsquen en metàl·lic la labor urbanitzadora, les quotes d'urbanització i la seua imposició hauran de ser aprovades per l'administració actuant, sobre la base d'una memòria i un compte detallat i justificat que se sotmetrà a prèvia audiència dels afectats, audiència que serà de 20 dies amb notificació als interessats i publicació en premsa i Diari Oficial de la Generalitat Valenciana.
  
Així mateix podrà reclamar-se el pagament anticipat de les inversions previstes, per als sis mesos següents, i el no pagament de les quotes donarà lloc a l'execució forçosa de la seua liquidació a través de l'administració actuant i en benefici de l'urbanitzador mitjançant constrenyiment.
  
6) L'article 21.1.j) de la Llei 7/1985, de 2 d'abril, Reguladora de les Bases de Règim Local, modificada per la Llei 11/1999, de 21 d'abril, estableix que són competència de l'alcalde l'aprovació, entre altres, dels instruments de gestió urbanística. L'article 72.1.A) de la mateixa norma estableix la possibilitat de sotmetre les quotes d'urbanització a tramitació conjunta amb el projecte de reparcel·lació, per la qual cosa, com que l'alcalde és competent per a aprovar la reparcel·lació, també ho és per a aprovar les quotes d'urbanització; no obstant i atés que la Comissió de Govern es troba presidida per l'alcalde, és ajustat a les normes que el document esmentat l'aprove la Comissió de Govern.
  
Per tot això, vist l'informe de l'arquitecte municipal i de la cap de la Secció de Coordinació i Gestió Administrativa d'Urbanisme i els preceptes indicats, a proposta de la Comissió Informativa d'Urbanisme i Obres s'acorda:
  
Primer. Aprovar inicialment les quotes d'urbanització de la unitat d'execució Guitarrista Tàrrega, que es concreten en la quantitat de 79.495.862 pessetes, així com la seua imposició als propietaris de terrenys afectats per l'actuació urbanística.
  
Segon. Distribuir la imposició de quotes d'urbanització en els terminis i quantitats següents:
  
A) Primer termini: es reporta amb l'aprovació de les quotes d'urbanització i comprén la totalitat de les indemnitzacions als titulars amb saldo deutor per aquest concepte i el 60% de les càrregues del programa, per una quantitat de 9.504.599 pessetes. La distribució de les quotes en aquest termini és la següent:
  
Parcel·la Titular A cobrar
  
 per l'urbanitzador
  
1 Conslisa 8.577.753 PTA
  
2 Milagros Arrufat Arrufat 580.222 PTA
  
2 Amparo Arrufat Vilar 256.619 PTA
  
2 Pedro Jesús Arrufat Arrufat 90.005 PTA
  
B) Segon termini: es reporta a la finalització de les obres d'urbanització. Comprén la resta de les càrregues del programa no incloses en el primer termini i suposa el 40% de les dites càrregues, per una quantitat de 6.105.310 pessetes. La distribució de les quotes d'aquest termini és la següent:
  
Parcel·la Titular A cobrar
  
 per l'urbanitzador
  
1 Conslisa 5.718.503 PTA
  
2 Milagros Arrufat Arrufat 386.816 PTA
  
Tercer. Exposar al públic en un periòdic local i en el Diari Oficial de la Generalitat Valenciana les quotes d'urbanització de la unitat d'execució Guitarrista Tàrrega, i notificar-ho als propietaris afectats, perquè en el termini de 20 dies des de la publicació d'aquest acord en el referit diari oficial puguen formular-hi les al·legacions que tinguen per convenients.»
  
La qual cosa es fa pública per a coneixement general, i alhora s'adverteix que, durant el termini de 20 dies comptats a partir del dia d'aquesta publicació, els qui estigueren interessats podran consultar l'expedient (de 09.00 a 14.00 hores en la Secció d'Urbanisme i Obres de l'Ajuntament de Castelló de la Plana, 4a planta), i presentar-hi les al·legacions que creguen convenients.